
Lumina  sol  hodie  pulcherrimus  extulit  undis 
Rite  tibi , JOSEPII , florea  serta  ferens. 

Vere  quo  loto  deducis  tempore  vitam , 

Pene  tibi  haud  ista  gratior  ulla  dies. 

Saeclum  post  medium  , nunc  denuo  templa  Sacerdos 
Ingrederis  purus  Sacra  litare  Deo. 

Obvenit  haud  multis  sors  quae  tibi  contigit  alma; 

Gratulor  et  tecum,  et  gaudeo  multa  mihi. 

0 igitur  felix,  celsi  cui  Rector  Olympi 
Tam  magno  tribuit  munere  posse  frui ! 

At  quis  pro  meritis  quisnam  te  dignior  unquam? 

Queis  et  ego  appositis  laudibus  ista  canam  ? 
Vera  loquar  (fictis  didici  nil  condere  verbis, 
Ignoscatque  favor  mi , tuus  atque  pudor. 
Quidne  Fidem  referam  constantem  pectore  casto  ? 

Quanta  tibi  Pietas?  (juanlus  et  almus  Amor? 
Quid  dicam  ingenuos  aequo  moderamine  mores? 
Quantus  amor  recti?  quae  sine  labe  fides? 

Oiuc  probitas? quam  vile  lucrum?  qu«  cura  pudoris? 

Quam  visu,  et  dictu  candida  simplicitas? 

Non  tua  sunt  bmc?  At  verum  quod  novimus  omnes  , 
Omnibus  atque  tui  laus  bona  in  ore  sedet. 
Quod  pietate  potens,  divinoque  actus  amore, 
Usque  tibi  carus  Relligionis  honor. 

Cunctis  exemplar  sequeris  vestigia  Christi 
Uerpetum  prmbens  lucis  iter  populo. 

Legibus  explendis  fert  quas  Lcclesia  mater 
Promptior  ullus  adest,  obsequioque  prior? 
Nunc  ne  ego  sum  tanti,  valeam  qui  rite  referre 
Qum  tu  pro  Christo  munia  sancta  reples? 
Omnes  ut  parias  Coelo,  omnibus  omnia  factus, 

Oh  tu  quo  studio , et  quam  sapienter  agis  ! 
Quantumvis  senium  vires  in  corpore  frangat, 
Attamen  adproperas  creber  adesse  sacris; 
Instruis  hic  pueros,  hic  sontes  sanguine  Christi 
Abluis  et  Uoctor,  longanimisque  Pater; 

Krigis  abjectos,  mgris  solatia  reddis. 

Arbiter  et  placidus  jurgia  tu  dirimis. 
Consiliisnc  juvas?  prudentia  praiscia  fulget; 

Corripis?  in  diclis  gratia  quanta  tuis! 

Non  haec  parva  quidem , verum  majora  supersunt 
Quoe  tu  pro  indiguis  largiter  exequeris; 

Ast  ea  quae  poterit  recte  recludere  lingua? 

Nam  pius  occullis  fundis  opes  manibus. 


Non  tu  divitias  antris  nigrantibus  abdis; 

Noscis  sat  bene,  quod  « pauper  ubique  jacet  » 
Istis  idcirco  rectis  nil  laudibus  addam, 

Ne  exiguis  verbis  grandia  comminuam. 

Nunc  tua  ne  spernat,  laceretque  modestia  versus; 

Ucbar  pauxillum  solvere  justa  tibi. 

Novi  quod  verax  vitat  priieconia  virtus ; 

Ex  se  fert  etenim  munera  magna  satis; 

Libera  sed  qiue  laus  ab  amico  devenit  ore 
Cuinam  non  dulcis,  non  generosa  sonet? 

Nec  mihi  succense , Joslpii  , quod  qum  obtegis  acta 
Carmine  veraci  sint  patefacta  meo; 
Quandoquidem  Mystis  ajens  « lux  estis  in  orbe  » 
Vult  Christus  cunctis  luceat  ista,  monens: 
Qurebona  sunt  opera  omnibus  adspiciantur  oportet , 
Ut  pariter  fiat,  gloria  sitque  Ueo  ; 

Abpie  sibi  quisquis  certe  cum  fallere  nolit, 

<(  In  te  quod  laudet,  quodque  imitetur  habet  » 
(ium  vero  ista  dies  maneat  bTlissima  cunctis. 

Quid  tu,  mi  JOSIMMl,  lletibus  oia  rigas/ 

Heu  ! scio:  mens  tua,  sacra  ac  inter  gaudia  luctus 
Christiadum  recolens,  condolet  illacrymans. 

At  forti  esto  animo  : manet  et  de  clade  troplnTiim  ; 

Haud  unquam  Christi  concidet  alma  Fides. 
Sorte  tua  felix  igitur,  carissime,  gaude; 

Totaque  stirps  tecum  gaudeat  alta  tua. 

Girala  lua  est  Cselo  pietas,  niensque  optima;  nil  est 
Quod  metuat  virtus  praeside  tuta  Deo. 

Tu  praestans  meritis,  fama  venerabere  semper, 

Tu  decus,  et  sacrae  gloria  militiae. 

Hoc  unum  interea  te  nunc  deposcimus  omnes, 

Ut  longas  curas  aequet  amica  quies: 

Hoc  quoque  Sacrificas  unum  poscemus  ad  Aras , 
Centenos  annos  incolumis  repleas. 

Adnuite  optatis  omnes  ex  corde  sodales , 

Nullaque  pars  voti  sit  peritura  precor. 

Christe  Sacerdotum  Pastor,  Pater,  atque  Sacerdos, 
Hunc  tibi  tam  carum  Pectore  conde  Sacro. 

Virgo  bona , et  M.vter  , veterem  tutare  sodalem ; 

Te  colit,  et  magno  flagrat  amore  Tui. 

Tu,  Michael,  festi  cui  hodie  redduntur  honores, 
Huic , precor , usque  Tuo  numine  dexter  ades. 


